Diari Oficial de la Generalitat Valenciana


Sumari del DOGV 2742, del 07-05-1996 (1996/838115)

ACORD de 16 d'abril de 1996, del Govern Valencià, pel qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament d'Aielo de Malferit.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2742

Data del DOGV
:   07-05-1996

Secció del DOGV
:   ALTRES DISPOSICIONS

Número del document
:   1996/838115


Data del document
:   16-04-1996

Organisme emissor
:   Conselleria de Presidència

Tipus de document
:   Acord

ACORD de 16 d'abril de 1996, del Govern Valencià, pel qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament d'Aielo de Malferit.   
El Govern Valencià, en la reunió del dia 16 d'abril de 1996, adoptà l'acord següent:  
L'Ajuntament d'Aielo de Malferit, després de l'aprovació, per l'òrgan competent, del projecte d'obres i el compliment de la resta dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de camí Palleret-Maset.  
Aquesta declaració d'ocupació urgent es justifica en la necessitat de realitzar la construcció de camins agrícoles asfaltats, que en la major part dels casos s'utilitzen per a extenses zones de conreu de vinyes i fruiters, que actualment es troben en un precari estat de conservació i amb una amplària insuficient.  
Sotmès l'expedient a informació pública algunes de les persones afectades hi van presentar al·legacions, les quals van ser resoltes pel ple de la corporació en la sessió del dia 1 de febrer de 1996.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament d'Aielo de Malferit per a l'execució del projecte de camí Palleret-Maset.  
Llista de béns afectats  
Finca número 1.  
Propietat: copropietat de M.ª Dolores Insa Juan, domiciliada al carrer de l'Impressor Lambert Palmart, número 14, porta 45 (CP 46172), de València, i de M.ª Teresa Insa Juan, domiciliada al carrer del Metge Manero Mollá, número 6, 4t-B, de la ciutat d'Alacant.  
M.ª Dolores Juan Juan, domiciliada al carrer de Sant Antoni, número 63, d'Aielo de Malferit, apareix com a usufructuària.  
Finca situada a la partida de la Cria Vella, polígon 11, parcel·la número 25, de 3.220 m2 aproximadament, superfície que s'ha d'expropiar de 183,19 m2.  
Limita: al nord, camí Palleret; al sud, Rafael Egea Vicent; a l'est: Rafael Egea Vicent; y a l'oest, Enrique Vicent Ortiz.  
Altres dades: terra de secà amb plantacions d'ametllers. Estat jurídic: consta en el Registre de la Propietat d'Ontinyent, lliure de càrregues, a nom, en la tercera inscripció de 14 de març de 1995, a favor d'Enrique Insa Vicente, que ja ha mort.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Aielo de Malferit les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Contra aquest acord, que posa fi a la via administrativa, procedeix interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això, sense perjudici que les persones interessades puguen interposar qualsevol altre recurs que consideren oportú.  
València, 16 d'abril de 1996  
El conseller secretari del Govern Valencià,  
JOSÉ JOAQUíN RIPOLL SERRANO